Diari Oficial de la Generalitat Valenciana


Sumari del DOGV 5208, del 28-02-2006 (2006/1511)

Notificació a José Luis Fernández Martínez de la part dispositiva dictada en les actuacions de juí d'execució hipotecària número 410/2003.
------------------------------------------------------------------------------------------------------------------------------------------

### Dades del document

Número de DOGV
:   5208

Data del DOGV
:   28-02-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/1511


Organisme emissor
:   Jutjat de Primera Instància Número 1 de Torrevieja

Tipus de document
:   Anunci

Notificació a José Luis Fernández Martínez de la part dispositiva dictada en les actuacions de juí d'execució hipotecària número 410/2003. [2006/Q1511]  
Procediment: assumpte civil 410/2003  
Juí: execució hipotecària 410/2003  
Part demandant: Gusolut, SL  
Part demandada: Clare Margaret Eddy i José Luis Fernández Martínez  
Sobre: altres contenciosos  
En el juí a què es fa referència s'ha dictat la resolució la part dispositiva de la qual, literalment, diu així:  
«Part dispositiva  
Decidisc: s'aprova la rematada i, en conseqüència, s'adjudica a Francisco Cavas Díaz, document nacional d'identitat 94182270K, casat amb María Conesa Guillermo, document nacional d'identitat 35854245E, en règim de societat de guanys, i per tant per a la seua societat de guanys, pel preu de trenta-sis mil huit-cents euros (36.800,00 €), l'immoble següent:  
Urbana. Dos-cents vint-i-nou. Al terme de Torrevieja, partida de la Mata, hisenda de camp, denominada Villa Viña, conjunt residencial Viña Mar, fase segona, al bloc tres-B, habitatge a la planta quarta, tipus N u, és la segona de dreta a esquerra, segons es mira des del límit nord, té l'entrada pel passadís comú de l'edifici, li correspon una superfície construïda de quaranta-un metres quadrats, distribuïda en sala cuina, passadís, un dormitori i bany, té a més a més al davant una terrassa d'onze metres quadrats, limita segons es mira a la façana: dreta i esquerra, components correlatius anterior i següent, respectivament; fons, passadís comú de la planta, i davant, volades de la zona comú. Quota: cent noranta-quatre mil·lèsimes per cent (0,194%). Denominada quart quatre, segons inscripcions 1a i 6a. Es forma per divisió de la inscrita amb el número 39.200, que consta al foli 143, del tom 1.750 de l'arxiu, llibre 646 de Torrevieja, inscripció 2a, que és l'extensa. Finca registral número 45.670 del Registre de la Propietat número 3 de Torrevieja.  
Una vegada ferma, expediu a l'adjudicatària un testimoniatge d'esta interlocutòria, que serà títol suficient per a la inscripció a favor seu, d'acord amb l'article 674 de la Llei d'Enjudiciament Civil, i se li advertix que l'haurà de presentar dins del termini reglamentari a l'Oficina Liquidadora de l'Impost de Transmissions Patrimonials per a pagar el corresponent a esta adjudicació. Enteneu subsistents totes les càrregues anteriors o preferents a l'obligació reclamada en este procediment per la mercantil Gusolut, SL, com a legítima tenidora de les lletres de canvi descrites en el fet primer d'esta resolució, en relació amb l'esmentada finca que graven esta, y que l'adjudicatària les accepta i en queda subrogat en les responsabilitats, sense destinar-ne a l'extinció el preu d'adjudicació, i feu constar en la certificació registral la següent: una hipoteca, a favor de Rafael Vico Amigó, casat, en règim de separació de béns, com a primer tenidor, i del tenidor, acceptant, endossatari o cessionari ordinari, presents o futurs, de cent vint lletres de canvi, per l'import nominal total de dinou mil quatre-cents quaranta euros, així com per la quantitat de dinou mil quatre-cents quaranta euros, que es fixen per a atendre les costes i despeses de tot tipus que es causen en la reclamació judicial o extrajudicial de l'obligació, i interessos de demora del nominal de les lletres, en cas d'impagament, corresponents a incrementar en dos punts el tipus d'interés legal dels diners, amb un màxim del 10% en cinc anys, que fa una suma de nou mil set-cents vint euros, segons la inscripció sisena.  
Cal entendre que del resultat del procediment no es pot certificar si hi ha inquilins i ocupants de la finca objecte d'esta aprovació.  
Es decreta la cancel·lació de la inscripció hipotecària presa pel que fa a la finca subhastada en este procediment i ressenyada en el fet primer d'esta resolució, la qual es dóna ací per reproduïda, així com la de totes les inscripcions i anotacions posteriors a la inscripció d'aquella, fins i tot les que s'hagueren efectuat després d'expedit el certificat disposat en l'article 688 de la Llei d'Enjudiciament Civil. A este fi es lliura l'oportú manament al registrador de la Propietat de Torrevieja número 3 perquè porte a efecte les cancel·lacions ordenades, una vegada complits els requisits dels articles 692 i 674 de la Llei d'Enjudiciament Civil, i es fa constar que s'han practicat, si és procedent, les notificacions establides en l'article 689 de la Llei d'Enjudiciament Civil, i que el valor del que s'ha venut va ser inferior a l'import total de l'obligació, els interessos i les costes a favor de l'actor, i que, per tant, no hi ha romanent.  
 Esteneu un manament de devolució a favor de l'actora i a través de la seua representació processal per un import de trenta-sis mil huit-cents (36.800 €) a càrrec de les responsabilitats perseguides en este procediment, i poseu a l'adquirent en possessió de la finca si ho demana.  
Notifiqueu esta interlocutòria als litigants, i feu-los saber que esta no és ferma i contra ella s'hi pot preparar un recurs d'apel·lació dins dels cinc dies següents a la notificació davant este jutjat i per a la seua posterior resolució davant l'Audiència Provincial d'Alacant.  
Ho acorda i firma sa senyoria. En done fe.  
Firma de la jutgessa. Firma del secretari».  
Atés el desconeixement de l'actual domicili o residència de la part demandada, mitjançant la provisió de 25 de gener de 2006, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat Valenciana per a portar a efecte la diligència de notificació de la interlocutòria d'adjudicació de data 12 de desembre de 2005 al codemandat José Luis Fernández Martínez.  
Torrevieja, 25 de gener de 2006.. El secretari judicial: Joaquín Cara del Rosal.